PMIndiaData/PMIndiaSum huggingface dataset:
প্ৰধানমন্ত্ৰীয়ে ১৭ আৰু ১৮ জুনত গুজৰাট ভ্ৰমণ কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে ১৭ আৰু ১৮ জুনত গুজৰাট ভ্ৰমণ কৰিব। ১৮ জুনৰ পুৱা প্ৰায় ৯:১৫ বজাত প্ৰধানমন্ত্ৰীয়ে পৱাগড় পাহাৰত শ্ৰী কালিকা মাতাৰ পুনৰ্বিকশিত মন্দিৰ পৰিদৰ্শন আৰু উদ্বোধন কৰিব, তাৰ পিছত পুৱা প্ৰায় ১১:৩০ বজাত তেওঁ বিৰাসাত ভান ভ্ৰমণ কৰিব। তাৰ পিছত, দুপৰীয়া প্ৰায় ১২:৩০ বজাত, তেওঁ বদোদৰাত গুজৰাট গৌৰৱ অভিযানত অংশগ্ৰহণ কৰিব, য'ত তেওঁ উদ্বোধন কৰিব আৰু ২১,০০০ কোটি টকাৰ অধিক মূল্যৰ প্ৰকল্পৰ আধাৰশিলা ৷ গুজৰাট গৌৰৱ অভিযান চৰকাৰৰ বিভিন্ন আঁচনিৰ হিতাধিকাৰীসকলে বদোদৰাত গুজৰাট গৌৰৱ অভিযানত অংশগ্ৰহণ কৰিব। প্ৰধানমন্ত্ৰীয়ে ১৬,০০০ কোটি টকাৰ বিভিন্ন ৰে'ল প্ৰকল্পৰ আধাৰশিলা উৎসৰ্গা আৰু স্থাপন কৰিব। ইয়াৰ ভিতৰত আছে ৩৫৭ কিলোমিটাৰ দীঘল নতুন পালানপুৰ – সমৰ্পিত ফ্ৰেইট কৰিডৰৰ মাদাৰ শাখাৰ দেশৰ প্ৰতি সমৰ্পণ; ১৬৬ কিলোমিটাৰ দীঘল আহমেদাবাদ-বটাড শাখাৰ গজ ৰূপান্তৰ; ৮১ কিলোমিটাৰ দীঘল পালানপুৰ- মিঠা শাখাৰ বৈদ্যুতিকীকৰণ। প্ৰধানমন্ত্ৰীয়ে চুৰাট, উধনা, সোমনাথ আৰু সাবৰমতী ষ্টেচনৰ পুনৰ্বিকাশৰ আধাৰশিলা স্থাপন কৰাৰ লগতে ৰে'লৱে খণ্ডত অন্যান্য পদক্ষেপৰ আধাৰশিলা স্থাপন কৰিব। এই প্ৰকল্পবোৰে লজিষ্টিক ব্যয় হ্ৰাস কৰাত সহায় কৰিব আৰু অঞ্চলটোত উদ্যোগ আৰু কৃষি খণ্ডক বৃদ্ধি কৰিব। এইসমূহে অঞ্চলটোত সংযোগ উন্নত কৰিব আৰু যাত্ৰীৰ সুবিধা বৃদ্ধি কৰিব। প্ৰধানমন্ত্ৰী আৱাস যোজনাৰ অধীনত প্ৰধানমন্ত্ৰীয়ে মুঠ ১.৩৮ লাখ ঘৰ উৎসৰ্গা কৰা হ’ব যাৰ ভিতৰত আছে নগৰ অঞ্চলত প্ৰায় ১,৮০০ কোটি টকাৰ ঘৰ আৰু গ্ৰাম্য অঞ্চলত ১,৫৩০ কোটি টকাৰ অধিক মূল্যৰ ঘৰ। তদুপৰি, ৩১০ কোটি টকাৰ প্ৰায় ৩০০০ ঘৰৰ খাত মহুৰতো কৰা হ'ব। এই কাৰ্যসূচীৰ সময়ত প্ৰধানমন্ত্ৰীয়ে খেদা, আনন্দ, বদোদৰা, ছোটা উদেপুৰ আৰু পঞ্চমহলত ৬৮০ কোটি টকাৰ অধিক মূল্যৰ বিভিন্ন উন্নয়নমূলক কামৰ আধাৰশিলা উৎসৰ্গা আৰু স্থাপন কৰিব, যাৰ উদ্দেশ্য হৈছে অঞ্চলটোত জীৱন ধাৰণৰ সহজতা বৃদ্ধি কৰা। প্ৰধানমন্ত্ৰীয়ে গুজৰাটৰ দাভোই তালুকৰ কুণ্ডেলা গাঁৱত গুজৰাট কেন্দ্ৰীয় বিশ্ববিদ্যালয়ৰ আধাৰশিলা স্থাপন কৰিব। বদোদৰা চহৰৰ পৰা প্ৰায় 20 কিলোমিটাৰ দূৰত অৱস্থিত এই বিশ্ববিদ্যালয়খন প্ৰায় ৪২৫ কোটি টকা ব্যয়েৰে নিৰ্মাণ কৰা হ'ব আৰু ই ২৫০০ ৰো অধিক শিক্ষাৰ্থীৰ উচ্চ শিক্ষাৰ প্ৰয়োজনীয়তা পূৰণ কৰিব। মাতৃ আৰু শিশুৰ স্বাস্থ্য উন্নত কৰাৰ ওপৰত গুৰুত্ব আৰোপ কৰি প্ৰধানমন্ত্ৰীয়ে 'মুখ্যমন্ত্ৰী মাতৃশক্তি যোজনা' আৰম্ভ কৰিব, যাৰ ব্যয় হ'ব ৮০০ কোটি টকা। আঁচনিখনৰ অধীনত, গৰ্ভৱতী আৰু স্তন্যপান কৰাই থকা মাতৃসকলক প্ৰতি মাহে অংগনৱাড়ী কেন্দ্ৰৰ পৰা ২ কিলোগ্ৰাম বুট, ১ কিলোগ্ৰাম তুৰ দাইল আৰু ১ কিলোগ্ৰাম খোৱা তেল বিনামূলীয়াকৈ দিয়া হ'ব। প্ৰধানমন্ত্ৰীয়ে 'পোষণ সুধা যোজনা'ৰ বাবে প্ৰায় ১২০ কোটি টকা বিতৰণ কৰিব, যিটো এতিয়া ৰাজ্যখনৰ সকলো জনজাতীয় হিতাধিকাৰীলৈ সম্প্ৰসাৰিত কৰা হৈছে। জনজাতীয় জিলাৰ গৰ্ভৱতী আৰু স্তন্যপান কৰাই থকা মাতৃসকলক লো আৰু কেলচিয়াম টেবলেট আৰু পুষ্টিৰ ওপৰত শিক্ষা প্ৰদান কৰাৰ পৰীক্ষাৰ সফলতাৰ পিছত এই পদক্ষেপ লোৱা হৈছে। শ্ৰী কালিকা মাতাৰ মন্দিৰত প্ৰধানমন্ত্ৰী প্ৰধানমন্ত্ৰীয়ে পৱাগড় পাহাৰত শ্ৰী কালিকা মাতাৰ পুনৰ্বিকশিত মন্দিৰ উদ্বোধন কৰিব। এইটো অঞ্চলটোৰ আটাইতকৈ পুৰণি মন্দিৰসমূহৰ এটা আৰু ই তীৰ্থযাত্ৰীসকলক বৃহৎ সংখ্যাত আকৰ্ষিত কৰে। মন্দিৰৰ পুনৰ্বিকাশ ২ টা পৰ্যায়ত কৰা হৈছে। এই বছৰৰ আৰম্ভণিতে এপ্ৰিলত প্ৰধানমন্ত্ৰীয়ে পুনৰ্বিকাশৰ প্ৰথম পৰ্যায়ৰ উদ্বোধন কৰিছিল। কাৰ্যসূচীটোত উদ্বোধন হ'বলগীয়া দ্বিতীয় পৰ্যায়ৰ পুনৰ্বিকাশৰ আধাৰশিলা ২০১৭ চনত প্ৰধানমন্ত্ৰীয়ে স্থাপন কৰিছিল। ইয়াৰ ভিতৰত আছে মন্দিৰৰ আধাৰ আৰু তিনিটা স্তৰত 'পৰিষদ' সম্প্ৰসাৰণ, ষ্ট্ৰীট লাইট, চিচিটিভি প্ৰণালী আদিৰ দৰে সুবিধা স্থাপন।
২আগষ্টত ‘ডিজিটেল পৰিশোধ সমাধান’ ‘ই-ৰুপি’-ৰ শুভাৰম্ভ কৰিব প্ৰধানমন্ত্ৰীয়

অহা ২আগষ্ট ২০২১ৰ বিয়লি ৪.৩০বজাত প্ৰধানমন্ত্ৰী শ্ৰী নৰেন্দ্ৰ মোদীয়ে ‘ভিডিঅ’ কনফাৰেন্সিং’ ব্যস্থাৰে এক ব্যক্তি আৰু উদ্দেশ্যবিশিষ্ট ‘ডিজিটেল পৰিশোধ সমাধান’ ‘ই-ৰুপি’-ৰ শুভাৰম্ভ ঘোষণা কৰিব। ডিজিটেল পদক্ষেপ গ্ৰহণৰ ক্ষেত্ৰত প্ৰধানমন্ত্ৰীয়ে সদায়ে অগ্ৰণী ভূমিকা পালন কৰি আহিছে। বিগত বছৰসমূহত চৰকাৰ আৰু হিতাধিকাৰীসকলৰ মাজত অন্যৰ হস্তক্ষেপ তেনেই সীমিত কৰাৰ জৰিয়তে হেৰ-ফেৰৰ আশংকা-শূণ্য কৰি লক্ষ্য-নিৰ্দিষ্ট হিতাধিকাৰীসকলক প্ৰদান কৰিব বিচৰা লাভ নিশ্চিত ৰূপত আদায় দিয়াৰ বাবে বহু সংখ্যক কাৰ্যক্ৰম গ্ৰহণ কৰি আহিছে। ‘ইলেক্ট্ৰনিক ভাউচাৰ’ৰ অৱধাৰণাই সু-শাসনৰ সপোনক আগুৱাই নিয়াত বিশেষ সহযোগিতা আগবঢ়াব। ‘ই-ৰুপি’ৰ বিষয়ে ‘ই-ৰুপি’ হৈছে নগদ আৰু স্পৰ্শ-শূণ্য এবিধ ‘ডিজিটেল পৰিশোধ আহিলা’। দৰাচলতে ই ‘কিউআৰ কোড’ অথবা ‘এছএমএছ’ বিশিষ্ট এবিধ ‘ই-ভাউচাৰ’, যাক মোবাইলৰ মাধ্যমেৰে হিতাধিকাৰীসকললৈ প্ৰেৰণ কৰা হ’ব। তেনেই সহজ এই এককালীন দেনা ব্যৱস্থা ব্যৱহাৰ কৰোতাসকলে ‘কাৰ্ড’, ‘ডিজিটেল পেমেণ্ট এপ্’ অথবা ‘ইণ্টাৰনেট বেংকিং’-ব্যৱস্থাত প্ৰৱেশ নকৰাকৈয়ে এই ‘ভাউচাৰ’ৰ ধনৰাশিৰ উপযোগ কৰিব পাৰিব। ‘নেশ্যনেল পেমেণ্ট কৰ্পোৰেশ্যন অব ইণ্ডিয়া’ই ‘বিত্তীয় সেৱা বিভাগ’, ‘স্বাস্থ্য আৰু পৰিয়াল কল্যাণ মন্ত্ৰালয়’ আৰু ‘ৰাষ্ট্ৰীয় স্বাস্থ্য প্ৰাধিকৰণ’ৰ সহযোগত ইয়াৰ ‘ইউপিআই প্লেটফৰ্ম’ত এই আহিলা বিকশিত কৰি উলিয়াইছে। ‘ই-ৰুপি’-য়ে হিতাধিকাৰী আৰু সেৱা আগবঢ়াওতাৰ সৈতে সেৱাৰ পৃষ্ঠপোষকতাকৰোতাসকলক সোঁ-শৰীৰে সম্পৰ্কলৈ নহাকৈয়ে ‘ডিজিটেল’ মাধ্যমেৰে সংযোজিত কৰে। তদুপৰি ই সেৱা আগবঢ়াওতাক আদায় দিব লগা ধন লেন-দেন প্ৰক্ৰিয়া সম্পূৰ্ণ হোৱাৰ পিচতহে সম্পন্ন হোৱাটো নিশ্চিত কৰে। ই মধ্যস্থতাকাৰীক জড়িত নকৰাকৈয়ে সেৱা আগবঢ়াওতালৈ দিবলগা ধন নিৰ্দ্ধাৰিত সময়ত আদায় দিয়াটোও নিশ্চিত কৰে। কল্যাণকামী সেৱা আগবঢ়োৱাৰ ক্ষেত্ৰত হেৰ-ফেৰৰ আশংকাশূণ্য প্ৰেৰক ব্যৱস্থা নিশ্চিত কৰাৰ দিশত ই এক বৈপ্লৱিক পদক্ষেপ হিচাপেই চিহ্নিত হ’ব বুলি আশা কৰা হৈছে। এই ব্যৱস্থাক ‘মাতৃ আৰু শিশু কল্যাণ আঁচনি’ৰ অধীনত ঔষধ আৰু পৰিপুষ্টি সহযোগিতা, ‘আয়ুষ্মান ভাৰত প্ৰধানমন্ত্ৰী জন ঔষধী যোজনা’ৰ অধীনত ‘যক্ষ্মা নিবাৰণ কাৰ্যক্ৰম’, ‘ঔষধ আৰু ৰোগ-বিশ্লেষণ’ তথা সাৰ আৰু ৰাসায়ণ আদিৰ ৰাজসাহায্য প্ৰদানৰ বেলিকাও ব্যৱহাৰ কৰিব পৰা যাব। আনকি, কৰ্মচাৰী কল্যাণ আৰু কৰ্পোৰেট সামাজিক দায়বদ্ধতা কাৰ্যক্ৰম আদিৰ দৰে ক্ষেত্ৰত ব্যক্তিগত খণ্ডৰ নিকায়সমূহেও এই ‘ডিজিটেল ভাউচাৰ’ৰ সহযোগিতা গ্ৰহণ কৰিব পাৰিব।
ভাৰতৰ প্ৰাক্তন মুখ্য ন্যায়াধীশ এএছ আনন্দৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ প্ৰাক্তন মুখ্য ন্যায়াধীশ এএছ আনন্দৰ বিয়োগত শোক প্ৰকাশ কৰিছে। এক শোকবাৰ্তাত প্ৰধানমন্ত্ৰীয়ে কয়, “ভাৰতৰ প্ৰাক্তন মুখ্য ন্যায়াধীশ এএছ আনন্দত বিয়োগত দুঃখিত হৈছো। এই শোকাকূল মুহূৰ্তত তেওঁৰ পৰিয়াললৈ সমবেদনা জ্ঞাপন কৰিছো। তেওঁৰ আত্মাই চিৰশান্তি লাভ কৰক।”
ভাৰত-ইউএই ভাৰ্চুৱেল সন্মিল

মাননীয় প্ৰধানমন্ত্ৰী শ্ৰী নৰেন্দ্ৰ মোদী আৰু আবু ধাবিৰ ৰাজ কুমাৰ মহামহিম শ্বেখ মহম্মদ বিন জায়েদ আল নাহিয়ানে আজি আগভাগত এক ভাৰ্চুৱেল সন্মিলনত ভাগ লয়। দুয়োগৰাকী নেতাই সকলো ক্ষেত্ৰতে দ্বিপাক্ষিক সম্পৰ্কৰ নিৰন্তৰ বিকাশত গভীৰ সন্তুষ্টি প্ৰকাশ কৰে। মাননীয় প্ৰধানমন্ত্ৰী আৰু মহামান্য যুৱ ৰাজে "ভাৰত আৰু ইউএইৰ বিস্তৃত কৌশলগত অংশীদাৰিত্বৰ অগ্ৰগতিঃ নতুন সীমান্ত, নতুন মাইলৰ খুঁটি" শীৰ্ষক এক যুটীয়া দৃষ্টি বিবৃতি জাৰি কৰে। বিবৃতিটোৱে ভাৰত আৰু ইউএইৰ মাজত ভৱিষ্যৎ-মুখী অংশীদাৰিত্বৰ বাবে এক ৰোডমেপ স্থাপন আৰু গুৰুত্বপূৰ্ণ ক্ষেত্ৰ আৰু ফলাফলসমূহ চিনাক্ত কৰে। ইয়াৰ সহভাজিত উদ্দেশ্য হৈছে অৰ্থনীতি, শক্তি, জলবায়ু কাৰ্য্য, উদীয়মান প্ৰযুক্তি, দক্ষতা আৰু শিক্ষা, খাদ্য সুৰক্ষা, স্বাস্থ্যসেৱা আৰু প্ৰতিৰক্ষা আৰু সুৰক্ষাকে ধৰি বিভিন্ন খণ্ডত নতুন বাণিজ্য, বিনিয়োগ আৰু উদ্ভাৱন গতিশীলতাক প্ৰোৎসাহিত কৰা। ভাৰ্চুৱেল সন্মিলনখনিৰ এক মুখ্য আকৰ্ষণ আছিল বাণিজ্য আৰু উদ্যোগ মন্ত্ৰী শ্ৰী পীয়ূষ গোৱেল আৰু ইউএইৰ অৰ্থনীতি মন্ত্ৰী মহামহিম আব্দুল্লা বিন তক আল মাৰিৰদ্বাৰা দুয়োজন নেতাৰ ভাৰ্চুৱেল উপস্থিতিত ভাৰত-ইউএই বিস্তৃত অৰ্থনৈতিক অংশীদাৰিত্ব চুক্তি (CEP) ও ঘোষণা কৰা হয়। এইসমূহ হৈছে, খাদ্য সুৰক্ষা কৰিডৰ উদ্যোগ সন্দৰ্ভত এপিইডিএ আৰু ডিপি ৱৰ্ল্ড আৰু আল দাহৰাৰ মাজত বুজাবুজিৰ চুক্তি আৰু বিত্তীয় প্ৰকল্প আৰু সেৱাৰ ক্ষেত্ৰত সহযোগিতা সন্দৰ্ভত ভাৰতৰ গিফ্ট চিটি আৰু আবু ধাবি গ্ল’বেল মাৰ্কেটৰ মাজত বুজাবুজিৰ চুক্তি। আন দুই বুজাবুজিৰ চুক্তি হৈছে- এটা জলবায়ু ক্ৰিয়াত সহযোগিতা সন্দৰ্ভত আৰু আনটো শিক্ষাৰ ক্ষেত্ৰতো দুয়োপক্ষৰ মাজত সন্মতি প্ৰকাশ কৰা হৈছে। ক’ভিড মহামাৰীৰ সময়ছোৱাত ভাৰতীয় সমাজখনৰ যত্ন লোৱাৰ বাবে প্ৰধানমন্ত্ৰীয়ে আবু ধাবিৰ মহামহিম ৰাজ কুমাৰক ধন্যবাদ জ্ঞাপন কৰে। তেখেতে তেওঁক সোনকালেই ভাৰত ভ্ৰমণলৈয়ো আমন্ত্ৰণ জনায়।
নৱৰাত্ৰিত মা স্কন্দমাতাৰ আশীৰ্বাদ বিচাৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰাত্ৰিৰ পঞ্চম দিনা সকলো ভক্তৰ বাবে মা স্কন্দমাতাৰ আশীৰ্বাদ কামনা কৰাৰ লগতে দেৱীৰ প্ৰশংসাও কৰে। প্ৰধানমন্ত্ৰীয়ে টুইট কৰে; "नमामि स्कन्दमातरं स्कन्धधारिणीम्। समग्रतत्त्वसागरामपारपारगहराम्॥ নৱৰাত্ৰিৰ পঞ্চম দিনা দেৱী স্কন্দমাতাক পূজা কৰা হয়। মাক স্কন্দমাতাই সকলোৰে জীৱনত নতুন শক্তি প্ৰদান কৰক। দেশবাসীৰ হৈ তেওঁৰ অভিবাদন!"
ধানমন্ত্ৰীয়ে নিজৰ জন্মদিন অৰ্থব্যৱস্থা, সমাজ আৰু পৰিৱেশৰ সৈতে জড়িত কাৰ্যক্ৰমত ভাগ লৈ পালন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নিজৰ জন্মদিন অৰ্থব্যৱস্থা, সমাজ আৰু পৰিৱেশৰ সৈতে জড়িত কাৰ্যক্ৰমত ভাগ লৈ পালন কৰে। তেওঁ শুভকামনা আৰু স্নেহৰ বাবে সকলোৰে কৃতজ্ঞতা প্ৰকাশ কৰে। শ্ৰী মোদীয়ে টুইট কৰে: "মই প্ৰাপ্ত স্নেহেৰে অভিভূত। মই এনে প্ৰতিজন ব্যক্তিক ধন্যবাদ জনাইছো যিসকলে মোক মোৰ জন্মদিনত শুভকামনা দিছে। এই শুভকামনাই মোক অৰু কঠিন কাম কৰাৰ শক্তি দিয়ে। মই সেই সকলো লোকৰ প্ৰশংসা কৰিছো যিসকলে এই দিনটো বিভিন্ন সামুদায়িক সেৱা পদক্ষেপৰ বাবে সমৰ্পিত কৰিলে। তেওঁলোকৰ সংকল্প প্ৰশংসনীয়।"
কমনৱেলথ গেমছ ২০২২ত ৫১ কিলোগ্ৰাম পুৰুষৰ বক্সিংত স্বৰ্ণ পদক জয় কৰাৰ বাবে অমিত পাংঘালক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেলথ গেমছ ২০২২ত ৫১ কিলোগ্ৰাম পুৰুষৰ বক্সিংত স্বৰ্ণ পদক অৰ্জন কৰাৰ বাবে অমিত পাংঘালক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে: “সৰ্বশ্ৰেষ্ঠ অমিত পাংঘালে আমাৰ পদক তালিকাত আন এটা সন্মানীয় পদক যোগ কৰিছে। তেওঁ আমাৰ আটাইতকৈ প্ৰশংসিত আৰু দক্ষ বক্সাৰসকলৰ মাজৰ এজন, যিয়ে সৰ্বোচ্চ নিপুণতা প্ৰদৰ্শন কৰিছে। মই তেওঁক সোণৰ পদক জিকাৰ বাবে অভিনন্দন জনাইছো আৰু তেওঁক এক উজ্জ্বল ভৱিষ্যতকামনা জনাইছো। #Cheer4India’
মা দুৰ্গাৰ চতুৰ্থ ৰূপ মা কুষ্মাণ্ডাক প্ৰণাম প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰাত্ৰিত ভক্তসকলক মা দুৰ্গাৰ চতুৰ্থ ৰূপ মা কুষ্মাণ্ডাৰ আশীৰ্বাদ কামনা কৰিছে। শ্ৰী মোদীয়ে দেৱীৰ প্ৰাৰ্থনা (স্তুতি) ৰ বন্দনাও শ্বেয়াৰ কৰে। প্ৰধানমন্ত্ৰীগৰাকীয়ে এইদৰে টুইট কৰে; "নৱৰাত্ৰিৰ আজি মা দুৰ্গাৰ চতুৰ্থ ৰূপৰ শ্ৰীচৰণত কৌটি-কৌটি প্ৰাৰ্থনা কৰিছো! মা কুষ্মাণ্ডাৰ আশীৰ্বাদে প্ৰত্যেকৰে জীৱন সমৃদ্ধি আৰু সুখেৰে উপচাই পেলাই যেন, মই ইয়াৰ কামনা কৰিলো…"
লালকিল্লা ময়দানৰ ১৫ আগষ্ট উদ্যানত দশেৰা উদযাপন অনুষ্ঠানত অংশ ল’লে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীৰ লালকিল্লা ময়দানৰ ১৫ আগষ্ট উদ্যানত দশেৰা উদযাপন অনুষ্ঠানত অংশগ্ৰহণ কৰে। এই উপলক্ষে প্ৰধানমন্ত্ৰীয়ে লৱ-কুশ ৰামলীলা কমিটীয়ে অনুষ্ঠিত কৰা ৰামলীলা উপভোগ কৰে। তেওঁ লগতে সমাজৰ অসূয়া-অপীতিৰ বিৰুদ্ধে সত্যৰ বিজয়ৰ চিন স্বৰূপে ৰাৱন, কুম্ভকৰ্ণ আৰু মেঘনাদৰ বৃদহাদায় প্ৰতিমূৰ্তি প্ৰজ্বলন অনুষ্ঠানো প্ৰত্যক্ষ কৰে। অনুষ্ঠানত দেশৰ মাননীয় ৰাষ্ট্ৰপতি শ্ৰী ৰাম নাথ কোৱিন্দো উপস্থিত থাকে।
মহাত্মা গান্ধীসহ দাণ্ডিলৈ যাত্ৰা কৰা প্ৰতিগৰাকী মহান ব্যক্তিক শ্ৰদ্ধাঞ্জলি জ্ঞাপন  প্ৰধানমন্ত্ৰী

মহাত্মা গান্ধীসহ দাণ্ডিলৈ যাত্ৰা কৰা প্ৰতিগৰাকী বিশিষ্ট ব্যক্তিৰ প্ৰতি শ্ৰদ্ধাঞ্জলি জ্ঞাপন কৰে প্ৰধানমন্ত্ৰী শ্ৰী নৰেন্দ্ৰ মোদীয়ে। অন্যায়-অবিচাৰৰ প্ৰতিবাদ কৰা আৰু আমাৰ দেশৰ মৰ্যাদা ৰক্ষাৰ বাবে মহাত্মা গান্ধীৰ নেতৃত্বত দাণ্ডি যাত্ৰা আৰম্ভ হৈছিল। প্ৰধানমন্ত্ৰীয়ে ২০১৯ চনত ৰাষ্ট্ৰীয় নিমখ সত্যাগ্ৰহ স্মাৰক দেশবাসীক উৎসৰ্গা কৰাৰ সময়ত আগবঢ়োৱা তেওঁৰ ভাষণটো সকলোৰে মাজত শ্বেয়াৰ কৰে। এক টুইটযোগে প্ৰধানমন্ত্ৰীয়ে কয়; ‘গান্ধীজী আৰু সেই সকলো মহান ব্যক্তিৰ প্ৰতি শ্ৰদ্ধাঞ্জলি যাঁচিছোঁ যিসকলে অন্যায়-অবিচাৰৰ প্ৰতিবাদ কৰিবলৈ আৰু আমাৰ দেশৰ মৰ্যাদা ৰক্ষা কৰিবলৈ দাণ্ডিলৈ যাত্ৰা কৰিছিল। ২০১৯ চনত দাণ্ডিত ৰাষ্ট্ৰীয় নিমখ সত্যাগ্ৰহ স্মাৰক ৰাষ্ট্ৰৰ বাবে উৎসৰ্গা কৰাৰ সময়ত মই আগবঢ়োৱা ভাষণ সকলোৰে মাজত ভাগ বতৰা কৰিছোঁ।’
জিছেট-১১ উপগ্ৰহৰ সফল উৎক্ষেপণৰ বাবে ইছৰোক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জিছেট-১১ উপগ্ৰহৰ সফল উৎক্ষেপণৰ বাবে ইছৰোক অভিনন্দন জনায়৷ এক বাৰ্তাত প্ৰধানমন্ত্ৰীয়ে কয়, “ভাৰতীয় মহাকাশ গৱেষণা ই এক অন্যতম মাইলৰ খুঁটি, যিটোৱে দুৰ্গম অঞ্চলক সংযোগ কৰি কোটি কোটি ভাৰতীয়ৰ জীৱন সলনি কৰিব! আটাইতকৈ গধূৰ, সৰ্ববৃহৎ তথা অত্যাধূনিক প্ৰযুক্তিসম্পন্ন জিছেট-১১ উপগ্ৰহৰ সফল উৎক্ষেপণৰ বাবে ইছৰোক অভিনন্দন জনাইছো৷ আমাৰ বিজ্ঞানীসকলৰ এই কৃতিত্বত প্ৰতিগৰাকী ভাৰতীয় গৌৰৱান্বিত, যিসকলে নতুনত্ব উদ্ভাৱন, উন্নত মানদণ্ড, কৃতিত্ব আৰু সফলতাৰে প্ৰতিষ্ঠা কৰিছে৷ তেওঁলোকৰ উল্লেখযোগ্য প্ৰচেষ্টাই প্ৰতিগৰাকী ভাৰতীয়ক প্ৰেৰণা যোগায়৷”
টেলিমেট্ৰি ট্ৰেকিং আৰু টেলিকমাণ্ড ষ্টেচনৰ বাবে উপগ্ৰহ আৰু উৎক্ষেপণ যানৰ লগতে  মহাকাশ গৱেষণা, বিজ্ঞান আৰু ইয়াৰ প্ৰয়োগৰ ক্ষেত্ৰত সহযোগিতাৰ বাবে  ভাৰত আৰু ব্ৰুনেই ডাৰুছেলামৰ মাজত সহযোগিতা বৃদ্ধিৰ লক্ষ্যৰে স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত টেলিমেট্ৰি ট্ৰেকিং আৰু টেলিকমাণ্ড ষ্টেচনৰ বাবে উপগ্ৰহ আৰু উৎক্ষেপণ যানৰ লগতে মহাকাশ গৱেষণা, বিজ্ঞান আৰু ইয়াৰ প্ৰয়োগৰ ক্ষেত্ৰত সহযোগিতাৰ বাবে ভাৰত আৰু ব্ৰুনেই ডাৰুছেলামৰ মাজত সহযোগিতা বৃদ্ধিৰ লক্ষ্যৰে স্বাক্ষৰিত বুজাবুজি চুক্তিত অনুমোদন জনাইছে। ২০১৮ৰ ১৯ জুলাইত নতুন দিল্লীত এই বুজাবুজি চুক্তিখন স্বাক্ষৰিত হৈছিল। এই বুজাবুজি চুক্তিখন ফলত ভাৰতৰ মহাকাশ উৎক্ষেপণ যান আৰু উপগ্রহ প্রেৰণ অভিযানসমূহক সার্থক কৰি তুলিবলৈ উৎক্ষেপণ কেন্দ্রসমূহৰ সুস্থ পৰিচালনা, ৰক্ষণাবেক্ষণ আৰু তাৰ উন্নয়ন অব্যাহত ৰখা সম্ভৱ হৈ পৰিব। একেদৰে, মহাকাশ প্রযুক্তিৰ প্রয়োগৰ ক্ষেত্রত সেই দেশৰ বিষয়া আৰু শিক্ষাৰ্থীৰ প্রশিক্ষণ প্ৰদানৰ জৰিয়তে মহাকাশৰ বিভিন্ন কাম-কাজত ভাৰতে ইয়াৰ বিশেষজ্ঞ আৰু অভিজ্ঞতা বিনিময় কৰিব পাৰিব। এই বুজাবুজি চুক্তিৰ ফলত হোৱা সহযোগিতাই ভাৰত গ্ৰাউণ্ড ষ্টেচনৰ কাম-কাজ, পৰিচালনা আৰু ব্যৱস্থাপনাত নেতৃত্ব বহন কৰাৰ লগতে ভাৰতৰ মহাকাশ উৎক্ষেপণ আৰু উপগ্ৰহ অভিযানত সহায়ক হ’ব। এই বুজাবুজি চুক্তিৰ ফলত সামগ্রিকভাৱে দেশৰ সমগ্র অঞ্চল আৰু সকলো শ্রেণীৰ লোক উপকৃত হ’ব। বুজাবুজি চুক্তিখনে উৎক্ষেপণ কেন্দ্রসমূহৰ পৰিচালনাত নতুন গৱেষণাৰ সম্ভাৱনা তথা মহাকাশ প্রযুক্তিৰ প্রয়োগত প্রশিক্ষণ প্ৰদানৰ ক্ষেত্রত সহায়ক কৰিব।
শ্ৰীমদ পঞ্চখণ্ড পীঠাধীশ্বৰ আচাৰ্য্য ধৰ্মেন্দ্ৰৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰীমদ পঞ্চখণ্ড পীঠাধীশ্বৰ আচাৰ্য্য ধৰ্মেন্দ্ৰৰ দেহাৱসানত গভীৰ শোক প্ৰকাশ কৰিছে। প্ৰধানমন্ত্ৰীগৰাকীয়ে এইদৰে টুইট কৰে; "সমাজ আৰু ৰাষ্ট্ৰসেৱাত নিজকে সমৰ্পিত কৰা শ্ৰীমদ পঞ্চখণ্ড পীঠাধীশ্বৰ আচাৰ্য্য ধৰ্মেন্দ্ৰৰ মৃত্যুত শোকাহত হৈছো। তেওঁৰ প্ৰস্থান ধৰ্মীয় আৰু আধ্যাত্মিক জগতখনৰ বাবে এক অপূৰণীয় ক্ষতি। ঈশ্বৰে তেওঁক শ্ৰী চৰণত স্থান দিয়ক। ঔম শান্তি!"
কোৱাড লিডাৰ্ছ সন্মিলনত প্ৰধানমন্ত্ৰী শ্ৰী নৰেন্দ্ৰ মোদীৰ উদ্বোধনী মন্তব্যৰ অসমীয়া অনুবাদ

মহামান্য, প্ৰধানমন্ত্ৰী কিছিদা, প্ৰধানমন্ত্ৰী এন্থনী এলবানিজ আৰু ৰাষ্ট্ৰপতি বাইডেন। প্ৰধানমন্ত্ৰী কিছিদা, আপোনাৰ আশ্চৰ্যকৰ আতিথ্যৰ বাবে আপোনাক অশেষ ধন্যবাদ। আজি টকিঅ’ত বন্ধুবৰ্গৰ মাজত থকাটো মোৰ বাবে অত্যৰ্থ আনন্দৰ বিষয়। মই প্ৰথমে প্ৰধানমন্ত্ৰী এন্থনী এলবানিজক নিৰ্বাচনত জয়লাভ কৰাৰ বাবে অভিনন্দন জনাইছো, অশেষ অভিনন্দন। শপত লোৱাৰ ২৪ ঘণ্টাৰ পিছতেই আপোনাৰ আমাৰ সৈতে থকাটোৱে কোৱাডৰ বন্ধুত্বৰ শক্তি আৰু ইয়াৰ প্ৰতি আপোনাৰ প্ৰতিশ্ৰুতি প্ৰদৰ্শন কৰে। মহামান্য, ইমান কম সময়ৰ ভিতৰতে, কোৱাডে বিশ্ব মঞ্চত এক গুৰুত্বপূৰ্ণ স্থান দখল কৰিছে। আজি কোৱাডৰ পৰিসৰ বহল হৈ পৰিছে আৰু বিন্যাসটো কাৰ্যকৰী হৈছে। আমাৰ পাৰস্পৰিক বিশ্বাস, আমাৰ সংকল্পই গণতান্ত্ৰিক শক্তিসমূহক নতুন শক্তি আৰু উৎসাহ প্ৰদান কৰিছে। কোৱাড পৰ্যায়ত আমাৰ পাৰস্পৰিক সহযোগিতাই এক মুক্ত, মুক্ত আৰু সামগ্ৰিক ইণ্ডো-পেচিফিক অঞ্চলক উৎসাহিত কৰিছে, যি হৈছে আমাৰ সকলোৰে উমৈহতীয়া উদ্দেশ্য। কভিড-১৯-ৰ প্ৰতিকূল পৰিস্থিতি স্বত্বেও, আমি ভেকছিন প্ৰদান, জলবায়ু কাৰ্য, যোগান শৃংখলা স্থিতিস্থাপকতা, দুৰ্যোগ সঁহাৰি, আৰু অৰ্থনৈতিক সহযোগিতাৰ দৰে বহুতো ক্ষেত্ৰত সমন্বয় বৃদ্ধি কৰিছো। ই ইণ্ডো-প্ৰশান্ত মহাসাগৰত শান্তি, সমৃদ্ধি আৰু স্থিৰতা নিশ্চিত কৰিছে। কোৱাডে ইণ্ডো-পেচিফিক অঞ্চলৰ বাবে এক গঠনমূলক কাৰ্যসূচী বহন কৰি আছে। ই ‘ভালৰ বাবে শক্তি’ হিচাপে কোৱাডৰ প্ৰতিচ্ছবি অধিক শক্তিশালী কৰিব। অশেষ ধন্যবাদ।
পাল্লোঞ্জী মিষ্ট্ৰীৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে বিশিষ্ট উদ্যোগপতি পাল্লোঞ্জী মিষ্ট্ৰীৰ মৃত্যুত শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়ঃ “পাল্লোঞ্জী মিষ্ট্ৰীৰ দেহাৱসানত শোকাহত হৈছো। বাণিজ্য আৰু উদ্যোগৰ জগতখনলৈ তেওঁ বিস্ময়কৰ বৰঙণি আগবঢ়াইছে। তেওঁৰ পৰিয়াল, বন্ধুবৰ্গ আৰু অগণন শুভাকাংক্ষীলৈ মোৰ সমবেদনা জ্ঞাপন কৰিলো। তেওঁৰ আত্মাই শান্তি লাভ কৰক।”
আয়ুষ মন্ত্ৰালয়ে বিশ্ব স্বাস্থ্য সংস্থাৰ সৈতে আয়োজক দেশৰ চুক্তি স্বাক্ষৰৰ পৰিপ্ৰেক্ষিতত বিশ্ব স্বাস্থ্য সংস্থাৰ পৰম্পৰাগত ঔষধৰ বৈশ্বিক কেন্দ্ৰক আদৰণি প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰত বিশ্ব স্বাস্থ্য সংস্থা (WHO) ৰ পৰম্পৰাগত ঔষধৰ বৈশ্বিক কেন্দ্ৰৰ ঠিকনা হোৱাৰ বাবে সন্তোষ ব্যক্ত কৰে। তেখেতে কেন্দ্ৰটোৱে এক সুস্থ গ্ৰহ গঢ়ি তোলাৰ ক্ষেত্ৰত আৰু বৈশ্বিক কল্যাণৰ বাবে আমাৰ সমৃদ্ধ পৰম্পৰাগত পদ্ধতিসমূহক ব্যৱহাৰত বৰঙণি যোগাব বুলি আশা ব্যক্ত কৰে। আয়ুষ মন্ত্ৰালয় আৰু বিশ্ব স্বাস্থ্য সংস্থাই কেন্দ্ৰটোৰ বাবে আয়োজক দেশৰ চুক্তিত স্বাক্ষৰ কৰিছে। আয়ুষ মন্ত্ৰালয় আৰু বিশ্ব স্বাস্থ্য সংস্থাৰ টুইটৰ সঁহাৰি জনাই প্ৰধানমন্ত্ৰীগৰাকীয়ে কয়ঃ "ভাৰতক পৰম্পৰাগত ঔষধৰ বাবে @WHO ৰ অত্যাধুনিক বৈশ্বিক কেন্দ্ৰৰ ঠিকনা হিচাপে সন্মানিত কৰা হৈছে। এই কেন্দ্ৰই এক সুস্থ গ্ৰহ গঢ়ি তোলাৰ ক্ষেত্ৰত আৰু বৈশ্বিক কল্যাণৰ বাবে আমাৰ সমৃদ্ধ পৰম্পৰাগত পদ্ধতিসমূহক ব্যৱহাৰত বৰঙণি যোগাব।" "ভাৰতৰ পৰম্পৰাগত ঔষধ আৰু নিৰাময়ৰ পদ্ধতিসমূহ বিশ্বব্যাপী অতি জনপ্ৰিয়। এই @WHO কেন্দ্ৰই আমাৰ সমাজত কল্যাণ বৃদ্ধিত সুদূৰপ্ৰসাৰী প্ৰভাৱ পেলাব।"
শ্ৰী বিষ্ণু চৰণ ছেঠীৰ মৃত্যুত প্ৰধানমন্ত্ৰীৰ শোক প্ৰকা

ভাৰতীয় জনতা পাৰ্টিৰ ওড়িশা ইউনিটৰ নেতা শ্ৰী বিষ্ণু চৰণ ছেঠীৰ মৃত্যুত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে টুইট কৰে; “শ্ৰী বিষ্ণু চৰণ ছেঠী জীয়ে ওড়িশাৰ অগ্ৰগতিৰ ক্ষেত্ৰত এক উল্লেখযোগ্য অৱদান আগবঢ়াইছিল। তেওঁ এজন কৰ্মঠ বিধায়ক হিচাপে নিজকে সুকীয়া কৰি তুলিছিল আৰু সামাজিক সবলীকৰণত যথেষ্ট অৰিহণা যোগাইছিল। তেওঁৰ মৃত্যুত মই ব্যথিত। তেওঁৰ পৰিয়াল আৰু সমৰ্থকসকললৈ সমবেদনা জ্ঞাপন কৰিলোঁ। ওম শান্তি।”
চিডব্লিউজি, ২০২২ ত মহিলাৰ ৫০ কিগ্ৰা বক্সিঙত সোণৰ পদক অৰ্জন কৰা নিখাত জাৰিনক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেলথ গেমছ, ২০২২ ত মহিলাৰ ৫০ কিগ্ৰা বক্সিঙত সোণৰ পদক অৰ্জন কৰা নিখাত জাৰিনক অভিনন্দন জ্ঞাপন কৰিছে। প্ৰধানমন্ত্ৰীগৰাকীয়ে এইবুলি টুইট কৰে; "নিখাত জাৰিন ভাৰতৰ গৌৰৱ। তেওঁ স্বকীয় দক্ষতাৰ বাবে প্ৰশংসিত এগৰাকী বিশ্বমানৰ খেলুৱৈ। চিডব্লিউজিত সোণৰ পদক লাভৰ বাবে মই তেওঁক অভিনন্দন জনাইছো। একাধিক টুৰ্ণামেন্টত পাৰদৰ্শিতা প্ৰদৰ্শনেৰে তেওঁ পৰম ধাৰাবাহিকতা প্ৰদৰ্শন কৰিছে। তেওঁৰ ভৱিষ্যতৰ প্ৰচেষ্টাৰাজিৰ বাবে শুভেচ্ছা জ্ঞাপন কৰিলো। #Cheer4India"
ঘৰুৱা ভেকছিন প্ৰস্তুতকৰ্তাসকলৰ সৈতে প্ৰধানমন্ত্ৰীৰ মত-বিনিম

প্ৰধানমন্ত্ৰী শ্ৰী নৰেন্দ্ৰ মোদীয়ে আজি লোক কল্যাণ মাৰ্গত ঘৰুৱা ভেকছিন প্ৰস্তুতকৰ্তাসকলৰ সৈতে মত-বিনিময় কৰে। প্ৰধানমন্ত্ৰীয়ে ভেকছিন প্ৰস্তুতকৰ্তাসকলৰ প্ৰচেষ্টাৰাজিক প্ৰশংসা কৰে, যাৰ ফলত দেশখনে ১০০ কোটি টিকাকৰণৰ মাইলৰ খুঁটি অতিক্ৰম কৰিছে আৰু কয় যে তেওঁলোকে ভাৰতৰ সফলতাৰ কাহিনীত এটি বৃহৎ ভূমিকা পালন কৰিছে। তেখেতে মহামাৰীটোৰ সময়ছোৱাত তেওঁলোকৰ কঠোৰ পৰিশ্ৰম আৰু আত্মবিশ্বাসক প্ৰশংসা কৰে। প্ৰধানমন্ত্ৰীয়ে পৰামৰ্শ আগবঢ়াই কয় যে দেশখনে যোৱা ডেৰ বছৰত শিকা উত্তম পন্থাসমূহক আনুষ্ঠানিক ৰূপ দিয়াটো আৱশ্যকীয় আৰু কয় যে বৈশ্বিক মানদণ্ডৰ সৈতে সংগতি ৰাখি ই হৈছে আমাৰ পন্থাৰাজিক সংশোধনৰ এক সুযোগ। তেখেতে কয় যে টিকাকৰণ অভিযানটোৰ সফলতাৰ পৰিপ্ৰেক্ষিতত সমগ্ৰ বিশ্বখনে ভাৰতলৈ চাই আছে। তেখেতে তদুপৰি কয় যে ভেকছিন প্ৰস্তুতকৰ্তাসকলে ভৱিষ্যতৰ প্ৰত্যাহ্বানৰাজিৰ সন্মুখীন হ'বলৈ সাজু হোৱাৰ অৰ্থে নিৰন্তৰভাৱে একেলগে কাম কৰা উচিত। ঘৰুৱা ভেকছিন প্ৰস্তুতকৰ্তাসকলে ভেকছিনসমূহৰ বিকাশ সাধনৰ দিশত নিৰন্তৰ তত্বাৱধান আৰু সহায়তা আগবঢ়োৱাৰ ক্ষেত্ৰত প্ৰধানমন্ত্ৰীগৰাকীৰ দৃষ্টি আৰু গতিশীল নেতৃত্বক প্ৰশংসা কৰে। তেওঁলোকে তদুপৰি চৰকাৰ আৰু উদ্যোগৰ মাজত পূৰ্বে কেতিয়াও নেদেখা সহযোগিতাক প্ৰশংসা কৰে আৰু এই সমগ্ৰ প্ৰচেষ্টাত নিয়ামক সংস্কাৰ, সৰলীকৃত প্ৰক্ৰিয়া, সময়োচিত অনুমোদন আৰু চৰকাৰখনৰ আগন্তুক আৰু সহায়ক মনোভাৱক প্ৰশংসা কৰে। তেওঁলোকে উল্লেখ কৰে যে দেশখনে পুৰণি নিয়মসমূহ অনুসৰণ কৰি থকাহেঁতেন, যথেষ্ট পলম হ'লহেঁতেন আৰু আমি এতিয়ালৈকে উপনীত হোৱা টিকাকৰণৰ পৰ্য্যায়ত উপনীত হ'ব নোৱাৰিলোহেঁতেন। আদৰ পুনাৱালাই চৰকাৰখনে সাধন কৰা নিয়ামক সংস্কাৰৰাজিক প্ৰশংসা কৰে। চাইৰাছ পুনাৱালাই মহামাৰীটোৰ গোটেই সময়ছোৱাত প্ৰধানমন্ত্ৰীগৰাকীৰ নেতৃত্বক প্ৰশংসা কৰে। ডাঃ কৃষ্ণ এলাই ক’ভাক্সিন গ্ৰহণৰ বাবে আৰু ইয়াৰ বিকাশ সাধনৰ সময়ছোৱাত আগবঢ়োৱা নিৰন্তৰ সহায়তা আৰু অনুপ্ৰেৰণাৰ বাবে প্ৰধানমন্ত্ৰীগৰাকীক ধন্যবাদ জ্ঞাপন কৰে। ৰাষ্ট্ৰসংঘৰ সাধাৰণ পৰিষদত ডিএনএ আধাৰিত ভেকছিন সন্দৰ্ভত ব্যক্ত কৰাৰ বাবে পংকজ পেটেলে প্ৰধানমন্ত্ৰীগৰাকীক ধন্যবাদ জ্ঞাপন কৰে। মহিমা দতলাই প্ৰধানমন্ত্ৰীগৰাকীৰ দৃষ্টিক প্ৰশংসা কৰে যিয়ে দেশখনক টিকাকৰণৰ ক্ষেত্ৰত মাইলৰ খুঁটিত উপনীত হোৱাত সহায় কৰিছে। ডাঃ সঞ্জয় সিঙে ভেকছিনৰ বিকাশ সাধনৰ ক্ষেত্ৰত উদ্ভাৱন আৰু বেকৱাৰ্ড সংহতকৰণৰ গুৰুত্ব সন্দৰ্ভত কয়। সতীশ ৰেড্ডীয়ে এই সমগ্ৰ প্ৰচেষ্টাত চৰকাৰ আৰু উদ্যোগৰ মাজৰ সহযোগিতাক প্ৰশংসা কৰে। ডাঃ ৰাজেশ জৈনে সমগ্ৰ মহামাৰীটোত চৰকাৰখনে অব্যাহত ৰখা নিৰন্তৰ যোগাযোগক প্ৰশংসা কৰে। এই মত-বিনিময়ত চেৰাম ইনষ্টিটিউট অৱ ইণ্ডিয়াৰ চাইৰাছ পুনাৱালা ও আদৰ পুনাৱালা; ভাৰত বাঅ’টেক ইণ্টাৰনেশ্যনেল লিমিটেডৰ ডাঃ কৃষ্ণ এলা ও সুচিত্ৰা এলা; জিদাছ কেডিলাৰ পংকজ পেটেল ও ডাঃ শ্বেৰভিল পেটেল; বাঅ’ল’জিকেল ই. লিমিটেডৰ মহিমা দতলা ও নৰেন্দৰ মাণ্টেলা; জেনোভা বাঅ’ফাৰ্মাচিউটিকেলচ লিমিটেডৰ ডাঃ সঞ্জয় সিং ও সতীশ ৰমনলাল মেহতা; বাৰ্তালাপৰ সময়ত ডাঃ ৰেড্ডী’জ লেবৰ সতীশ ৰেড্ডী ও দীপক চাপ্ৰা আৰু পেনেচিয়া বাঅ’টেক লিমিটেডৰ ডাঃ ৰাজেশ জৈন ও হৰ্ষিত জৈন উপস্থিত থাকে। এই মত-বিনিময়ত তদুপৰি কেন্দ্ৰীয় স্বাস্থ্যমন্ত্ৰী, স্বাস্থ্য দপ্তৰৰ ৰাজ্যিক মন্ত্ৰী আৰু ৰসায়ন ও সাৰ দপ্তৰৰ ৰাজ্যিক মন্ত্ৰীয়ে অংশগ্ৰহণ কৰে।
উলৰ টুপী বনোৱা অভিযানৰ বাবে বায়ু সেনা পত্নী কল্যাণ সংস্থাক প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বায়ু সেনা পত্নী কল্যাণ সংস্থাৰ (এএফডব্লিউডব্লিউএ) প্ৰচেষ্টাৰ শলাগ লয়, যিয়ে সমগ্ৰ দেশৰ সকলো চাংগিনীৰ দ্বাৰা এক বৃহৎ উলৰ টুপী প্ৰস্তুত কৰা অভিযান হাতত লৈছে। এই অভিযানৰ উদ্দেশ্য হৈছে প্ৰস্তুত কৰা টুপীসমূহ সমাজৰ বঞ্চিত শ্ৰেণীৰ সদস্যসকলৰ মাজত বিতৰণ কৰা। চাংগিনিসকলৰ দ্বাৰা মুঠ ৪১৫৪১টা টুপী প্ৰস্তুত কৰা হৈছিল। ভাৰতীয় বায়ু সেনাই কৰা এটা টুইটৰ উত্তৰত প্ৰধানমন্ত্ৰীয়ে এইদৰে টুইট কৰেঃ “প্ৰশংসনীয় প্ৰচেষ্টা।”
হাংগেৰীৰৰ সংসদীয় নিৰ্বাচনত বিজয় সাব্যস্ত কৰা প্ৰধানমন্ত্ৰী ভিক্টৰ অৰ্বানক প্ৰধানমন্ত্ৰীৰ অভিনন্দ

প্ৰধানমন্ত্ৰী ভিক্টৰ অৰ্বানক হাংগেৰীৰ সংসদীয় নিৰ্বাচনত বিজয় সাব্যস্ত কৰাৰ বাবে অভিনন্দন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “হাংগেৰীৰ সংসদীয় নিৰ্বাচনত বিজয় সাব্যস্ত কৰা প্ৰধানমন্ত্ৰী ভিক্টৰ অৰ্বান আপোনাক অভিনন্দন জনাইছো। আগন্তুক দিনবোৰতো আপোনাৰ সৈতে একেলগে কাম কৰাৰ ধাৰা অব্যাহত ৰখাৰ লগতে ভাৰত-হাংগেৰীৰ মাজৰ মৈত্ৰীপূৰ্ণ সম্পৰ্ক অধিক সুদৃঢ় কৰাৰ আশা ৰাখিছো”।
পৰীক্ষা পে চৰ্চাক লৈ নৱম শ্ৰেণীৰ ছাত্ৰী ঈশিতাই অংকন কৰা পেইন্টিঙক প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২৩ চনৰ পৰীক্ষা পে চৰ্চাক লৈ আম্বালা কেণ্টৰ কেন্দ্ৰীয় বিদ্যালয়ৰ নৱম শ্ৰেণীৰ ছাত্ৰী শ্ৰী ঈশিতাই অংকন কৰাপেইণ্টিঙক ভূয়সীপ্ৰশংসা কৰে। কেন্দ্ৰীয় বিদ্যালয় সংগঠনৰ এক টুইটৰ উত্তৰত প্ৰধানমন্ত্ৰীয়ে টুইট কৰি কয়,"খুব সুন্দৰ! ছবিৰ জৰিয়তে তুমি পৰীক্ষাৰ সময়ত শিক্ষাৰ্থীসকলৰ দৈনন্দিন ৰুটিনৰ উৎকৃষ্ট উপস্থাপন দাঙি ধৰিছা।"
আফগানিস্তানত ভূমিকম্পত প্ৰাণ হেৰুৱাসকলৰ প্ৰতি শোক প্ৰকাশ প্ৰধানমন্ত্ৰী

প্ৰধানমন্ত্ৰী, শ্ৰী নৰেন্দ্ৰ মোদীয়ে আফগানিস্তানত ভূমিকম্পত প্ৰাণ হেৰুওৱা লোকসকলৰ প্ৰতি গভীৰ শোক প্ৰকাশ কৰিছে। প্ৰধানমন্ত্ৰীয়ে এইদৰে টুইট কৰে, "আজি আফগানিস্তানত সংঘটিত বিধ্বংসী ভূমিকম্পৰ খবৰ পাই গভীৰ শোক প্ৰকাশ কৰিছো। বহুতো লোকে বহুমূলীয়া জীৱন হেৰুওৱাৰ বাবে মই গভীৰ সমবেদনা জ্ঞাপন কৰিলোঁ।" ভাৰতে আফগানিস্তানৰ জনসাধাৰণৰ কঠিন সময়ত তেওঁলোকৰ কাষত থিয় দিছে আৰু অতি সোনকালে সকলো সম্ভাৱ্য দুৰ্যোগ সাহায্য সামগ্ৰী যোগান ধৰিবলৈ সাজু হৈছে।"
কাবুলৰ কৰ্তে পৰৱান গুৰুদ্বাৰাত সন্ত্ৰাবাদীয়ে কাপুৰুষৰ দৰে চলোৱা আক্ৰমণক গৰিহণা প্ৰধানমন্ত্ৰীৰ

আফগানিস্তানৰ কাবলুত কৰ্তে পৰৱান গুৰুদ্বাৰাত সন্ত্ৰাবাদীয়ে কাপুৰুষৰ দৰে চলোৱা আক্ৰমণক গৰিহণা দিছে প্ৰধানমন্ত্ৰী শ্ৰী নৰেন্দ্ৰ মোদীয়ে। তেওঁ শ্ৰদ্ধালুসকলৰ সুৰক্ষা আৰু কল্যাণ কামনাৰে প্ৰাৰ্থনাও জনায়। এক টুইট বাৰ্তাত প্ৰধানমন্ত্ৰীয়ে উল্লেখ কৰে; “কাবুলৰ কৰ্তে পৰৱান গুৰুদ্বাৰাত সন্ত্ৰাসবাদীয়ে কাপুৰুষৰ দৰে চলোৱা আক্ৰমণত স্তম্ভিত হৈছো। মই এই আসুৰিক আক্ৰমণক গৰিহণা দিছো আৰু শ্ৰদ্ধালুসকলৰ সুৰক্ষা তথা কল্যাণ কামনাৰে প্ৰাৰ্থনা জনাইছো”।
পোপ এমেৰিটাছ ষোড়শ বেনেডিক্টৰ প্ৰয়াণত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে পোপ এমেৰিটাছ ষোড়শ বেনেডিক্টৰ বিয়োগত গভীৰ শোক প্ৰকাশ কৰিছে। প্ৰধানমন্ত্ৰীগৰাকীয়ে এইদৰে টুইট কৰে; “গীৰ্জা আৰু ঈশ্বৰ খ্ৰীষ্টৰ শিক্ষাৰ বাবে সমগ্ৰ জীৱন উৎসৰ্গা কৰা পোপ এমেৰিটাছ ষোড়শ বেনেডিক্টৰ দেহাৱসানত মৰ্মাহত হৈছো। সমাজৰ প্ৰতি আগবঢ়োৱা সমৃদ্ধ সেৱাৰ বাবে তেওঁ স্মৰণীয় হৈ থাকিব। তেওঁৰ মৃত্যুত ব্যথিত বিশ্বৰ লক্ষ-লক্ষ লোকলৈ মোৰ সমবেদনা জ্ঞাপন কৰিলো।”
জৈৱ বৈচিত্ৰ্য সংৰক্ষণৰ ক্ষেত্ৰত ভাৰত আৰু নেপালৰ মাজত বুজাবুজিৰ চুক্তি স্বাক্ষৰ কৰাত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে নেপাল চৰকাৰৰ সৈতে জৈৱ বৈচিত্ৰ্য সংৰক্ষণৰ ক্ষেত্ৰত বুজাবুজিৰ চুক্তি স্বাক্ষৰ কৰাৰ বাবে পৰিৱেশ, বন আৰু জলবায়ু পৰিৱৰ্তন মন্ত্ৰালয়ৰ প্ৰস্তাৱত অনুমোদন জনাইছে। এই চুক্তিৰ লক্ষ্য হ’ল বন, বন্যপ্ৰাণী, পৰিৱেশ, জৈৱ বৈচিত্ৰ্য সংৰক্ষণ আৰু জলবায়ু পৰিৱৰ্তনৰ ক্ষেত্ৰত সহযোগিতা, যাৰ ভিতৰত আছে কৰিডৰ আৰু আন্তঃসংযোগ ক্ষেত্ৰসমূহৰ পুনৰুদ্ধাৰ আৰু দুয়োখন দেশৰ মাজত জ্ঞান আৰু সৰ্বশ্ৰেষ্ঠ পদ্ধতিৰ আদান-প্ৰদান। বুজাবুজিৰ চুক্তিখনে বন, বন্যপ্ৰাণী, পৰিৱেশ, জৈৱ বৈচিত্ৰ্য সংৰক্ষণ আৰু জলবায়ু পৰিৱৰ্তনৰ ক্ষেত্ৰত পক্ষসমূহৰ মাজত সহযোগিতাক প্ৰসাৰিত কৰাত সহায় কৰিব, য’ত কৰিডৰ আৰু আন্তঃসংযোগ কৰা অঞ্চলসমূহ পুনৰুদ্ধাৰ কৰা আৰু জ্ঞান আৰু উত্তম পদ্ধতিসমূহৰ ভাগ-বতৰা কৰা আদিও অন্তৰ্ভুক্ত হৈ আছে।
প্ৰধানমন্ত্ৰীয়ে শিক্ষক দিৱসত শিক্ষাগুৰুসকলক অভিনন্দন জনাইছে; প্ৰাক্তন ৰাষ্ট্ৰপতি ড৹ সৰ্বপল্লি ৰাধাকৃষ্ণনক তেওঁৰ জয়ন্তীত শ্ৰদ্ধাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শিক্ষক দিৱস উপলক্ষে শিক্ষাগুৰুসকলক অভিনন্দন জনাইছে। প্ৰধানমন্ত্ৰীয়ে লগতে প্ৰাক্তন ৰাষ্ট্ৰপতি ড৹ সৰ্বপল্লি ৰাধাকৃষ্ণনকো তেওঁৰ জয়ন্তীত শ্ৰদ্ধাঞ্জলি জ্ঞাপন কৰে। এলানি টুইটত প্ৰধানমন্ত্ৰীয়ে কৈছে; "শিক্ষক দিৱসত, সমগ্ৰ শিক্ষা সমাজক অভিনন্দন, যিসকলে সদায় উদ্যমী মনবোৰক প্ৰতিপালন কৰাত কেন্দ্ৰীয় ভূমিকা পালন কৰিছে। কোভিড-১৯ৰ সময়ত কেনেকৈ শিক্ষক-শিক্ষয়িত্ৰীসকলে নৱোন্মেষণ কৰিছে আৰু ছাত্ৰ-ছাত্ৰীসকলৰ শৈক্ষিক যাত্ৰা অব্যাহত ৰখাটো নিশ্চিত কৰিছে ই প্ৰশংসনীয়। মই ড৹ এছ ৰাধাকৃষ্ণনক তেওঁৰ জয়ন্তীত শ্ৰদ্ধাঞ্জলি জ্ঞাপন কৰিছো আৰু আমাৰ দেশৰ প্ৰতি তেওঁৰ প্ৰসিদ্ধ পাণ্ডিত্যৰ লগতে অৰিহণাক স্মৰণ কৰিছো।"
নৱৰোজ উপলক্ষে দেশবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰোজ উপলক্ষে দেশবাসীক শুভেচ্ছা জনাইছে৷ এক শুভেচ্ছা বাৰ্তাত প্ৰধানমন্ত্ৰীয়ে কয়, “নৱৰোজ মোবাৰক! শান্তি আৰু সমৃদ্ধিৰে ভৰা এক বছৰৰ বাবে প্ৰাৰ্থনা জনালো৷ প্ৰত্যেকই সুখী হোৱাৰ লগতে এক সুস্থ স্বাস্থ্যৰ গৰাকী হওক, তাৰে কামনা কৰিলো৷”